Gempa bumi Myanmar 2011

Pada 24 Mac 2011, berlakunya sebuah gempa bumi bermagnitud 6.8 yang berpusat di bahagian timur Negeri Shan di Myanmar yang hipopusatnya sedalam 10 km. Ia disusuli oleh tiga kejutan lanjur yang masing-masing bermagnitud 4.8, 5.4 dan 5.0. Pusat gempa terletak  dari bandaraya Chiang Rai di Thailand, di utara Mae Sai dan tenggara Kentung.

Geologi 

Gempa bumi ini berlaku di sebuah kawasan yang bertektonik rumit kesan perlanggaran yang berterusan antara Plat Indo-Australia yang bergerak ke arah utara dan Plat Eurasia; pertembungan inilah yang membuahkan pergunungan Arakan Yoma. Dalam zon pelanggaran yang amat miring ini, kebanyakan pergerakan dibantu oleh sesar Sagaing yang berarah aliran utara-selatan, sebatang sesar gelinciran jurus menganan besar yang melalui bahagian barat dan tengan Myanmar. Saki-baki komponen pemendekan yang merentasi zon ini menyebabkan canggaan teragih di Myanmar timur dan Thailand yang menjangkau ke Laos. Canggaan ini juga dibantu oleh seperanggu sesar gelinciran jurus mengiri yang berarah aliran barat daya-timur laut. Sesar-sesar yang terdekat dengan pusat gempa ialah Mae Chan dan Nam Ma. Mekanisme fokus gempa ini sejajar dengan pergerakan mengiri pada salah satu sesar ini, jauh dari zon aktiviti seismik yang utama di Myanmar. Gempa-gempa besar yang lain di kawasan berkenaan termasuk gempa bumi Yunnan 2011 dan gempa bumi Laos 2007.

Mangsa 
Laporan awal mengatakan bahawa sekurang-kurangnya 10 orang terbunuh (termasuk seorang kanak-kanak) oleh tanah runtuh akibat gempa di pekan Tachileik dan Tarpin di Negeri Shan, bahagian timur laut Myanmar. Seorang lagi terbunuh di Mae Sai, Thailand, dekat sempadan Myanmar.

Selepas matahari terbit, jumlah korban meningkat ke 24 orang di Myanmar, selain seorang yang maut di Thailand. Para pegawai memberikan amaran bahawa jumlah kematian akan meningkat. Kemudian, jumlah yang maut naik kepada 74 di Myanmar dan 1 di Thailand, manakala 111 orang cedera. Di Tarlay yang terletak di antara Tachileik dan Mong Hpyak, sekurang-kurangnya 40 orang terbunuh dan 130 rumah musnah. Anjakan tegak beramblesen 1.5 meter diperhatikan di kawasan ini.

Akibat 
Pengosongan bangunan tinggi buat sementara berlaku di Chiang Rai, Kaunti Menghai di Yunnan, Nanning di Guangxi, dan Hanoi, Vietnam. Sebatang jambatan dilaporkan runtuh di Myanmar. Sejumlah 390 tempat tinggal, 14 biara dan 9 bangunan kerajaan musnah, termasuk 128 rumah yang ranap di Monglin. Menurut data keterdedahan penduduk oleh Pemantauan Geologi Amerika Syarikat, jumlah nilai kerugian akibat gempa bumi mungkin hampir AS$ $100 juta.

Rujukan 

Gempa bumi 2011
2011 di Myanmar
2011 di Thailand
2011 di Laos
2011 di China
Gempa bumi di Thailand
Gempa bumi di Myanmar
Gempa bumi di Laos
Gempa bumi di China
Negeri Shan
2011 di Vietnam